પાલિકાના મિ.પરફેક્ટનિસ્ટ ઇજનેર ગણાતા જતીન શાહ શનિવારે સેવા નિવૃત્ત થયા હતાં. પાલિકાના સિટી ઇજનેર તરીકે સતત છ વર્ષ જવાબદારી સંભાળ્યા પછી બે વર્ષથી તેઓ એડવાઈઝર તરીકેની જવાબદારી સંભાળતા હતાં. તેમની 31 વર્ષની કારકિર્દી દરમિયાન તેમણે શહેરને રસ્તા, પાણી, લાઈટ. ડ્રેનેજ જેવી બાબતોમાં ઘણી બધી નવી ટેકનોલોજી અપાવી હતી. મેટ્રોરેલ, વર્લ્ડક્લાસ રેલવે સ્ટેશન. આઉટર રિંગરોડ, ડ્રીમસિટી જેવા મેગા પ્રોજેક્ટ્સની પાયાની પ્લાનિંગની કામગીરી પણ તેમણે તૈયાર કરી આપ્યું હતું.